Толькі некалькі тыдняў таму карэйскія ўлады распавялі прадстаўніку Дзярждэпартамента ЗША па пытаннях КНДР Джозафу Юну пра тое, што ў Уормбіра праблемы са здароўем, але якія — не ўдакладнілі. Юн прыляцеў у Паўночную Карэю і запатрабаваў неадкладнага вызвалення Ота "з гуманітарных меркаванняў".У чэрвені 2017 года Ота Уормбір вярнуўся ў ЗША ў стане комы.Улады КНДР сцвярджаюць, што юнак упаў у кому неўзабаве пасля вынясення яму прысуду. Па іх версіі, нібыта ён заразіўся батулізмам, а потым выпіў снатворнае і не прачнуўся.Амерыканскія лекары ў гэтую версію не паверылі і дыягнаставалі ў Ота "маштабную страту тканін галаўнога мозгу".Што менавіта адбылося з Ота Уормбірам у турме — амерыканскія лекары высветліць не змаглі.У турмах КНДР утрымліваюцца яшчэ некалькі амерыканскіх грамадзян. Толькі разам з Уормбірам сядзелі яшчэ трое грамадзян ЗША. Хоць Дзярждэпартамэнт ЗША заяўляе, што вядзе перамовы аб іх вызваленні, дыпламаты адмаўляюцца каментаваць стан іх здароўя.﻿Фота medialeaks.ru